|  |  |
| --- | --- |
| Forum: | BSV OmrådeMED |
| Tid: | 19. december 2014 kl. 9.00-11.00. Der er formøde for medarbejderne fra kl. 8.00. Fælles frokost i kantinen fra kl. 11.15 – 12.00. Der er bestilt, til dem, der ønsker at deltage. |
| Sted: | Rådhuset, A-huset, A16 |
| Deltagere: | Jytte Therkildsen, Cecilie Engell, Ulla Kusk, Claes Hjort, Susi Flex, Margit Krogh, Carina Kofoed, Jan Hausted Petersen, |
| Afbud: | Suzanne Agerholm, Anne Nielsen, Helle Vaarning |
| Referent: | Dorthe Stærkær de la Motte  nde af alle. |

# Beslutningspunkter

## Godkendelse af dagsorden

*Konklusion:*

*Godkendt.*

## Godkendelse af referat fra sidste møde

Der er 3 referater til godkendelse:

19. september, 7. november og 19. november 2014

*Konklusion:*

*Til referatet af 19. september var der en mindre præcisering på side 2 under punkt 4. Dette vil blive tilrettet.*

*Referaterne fra 7. november og 19. november blev godkendt.*

## Arbejdsmiljø og sundhed

*Konklusion:*

* To APV-problematikker

*Konklusion:*

*To APV problematikker blev gennemgået.*

* 1. *Gulvene på svalegangen 2. og 3. sal på Stationstorvet er meget glatte. Sagen oversendes til direktørområdet By, Kultur, Miljø & Beskæftigelse til ekspedition.*
  2. *Bofællesskabet Humlehusene. Personalet udsættes for passiv rygning og kraftige lugtgener i især én bolig. Opsætning af udsugning kunne anbefales. Det undersøges, hvad det vil koste at sætte et udsugningsanlæg op i boligen, hvor der er store røg- og lugtgener. Sagen sendes til direktørområdet By, Kultur, Miljø & Beskæftigelse til ekspedition.*

*Der gives status på næste møde.*

* Status på netværk, arbejdsmiljørepræsentanter

*Konklusion:*

*Carina Kofoed gav status fra netværket. Netværket har til formål at vidensdele mellem repræsentanterne i netværket. Der har bl.a. været talt om i netværket, hvad der kan gøres for at informere arbejdsmiljørepræ-sentanterne bedst muligt om opgaver, roller og pligter. Der gives status på et kommende møde.*

* Orientering om notat til chefforum – sikkerhed

*Konklusion:*

*Der blev igangsat en opgave fra Chefforum på baggrund af de ofte lukkede døre på rådhuset det sidste halve år (typisk den samme borger, som har fremsat trusler). Der vil i januar måned blive behandlet et notat i Chefforum, som beskriver opmærksomhedspunkter/handlemuligheder, der kan være med til at forebygge trusler mod vold. Notatet er blevet til på baggrund af interviews af ledere/chefer. Notatet er udarbejdet, men er til ekspedition hos kommunaldirektøren. Herefter vil notatet blive udsendt til OmrådeMED.*

* Skimmelsvamp

*Konklusion:*

*Renovering af skimmelsvamp på rådhuset i blok A er ved at være afsluttet.*

* Sygefravær på skoler m.v., bilag

*Konklusion:*

*Sygefraværet på skolerne blev drøftet.*

*Claes Hjort og Jan H. Petersen drøfter løbende sygefraværet på skoleområdet m.v. i en nedsat arbejdsgruppe, hvor afdelingschef Henriette Krag også er repræsenteret.*

* Arbejdstilsynet har været på uanmeldt besøg på rådhuset med fokus på personalet i Familieafsnittet og voksenområdet.

*Konklusion:*

*Foreløbig tilbagemelding fra Arbejdstilsynet er fremsendt. Deres foreløbige svar er sendt i høring i Albertslund Kommune. Efter OmrådeMED; Svar er afsendt til Arbejdstilsynet fredag den 19. december.*

## Godkendelse af årshjul 2015

OmrådeMED godkender årshjul for 2015 herunder aftale om møder for 2015.

Til inspiration er vedlagt datoer for møder i KommuneMED for 2015.

*Konklusion:*

*Møder i OmrådeMED skal placeres forud for KommuneMED møderne. Møderne vil blive afholdt i marts, juni, september, oktober (i forbindelse med budgetaftale) og december 2015.*

*Møderne placeres på vekslende dage og mellem formiddag og eftermiddag.*

*Årshjulet for 2015 blev godkendt.*

# Orienteringspunkter

## Orientering fra formanden og næstformanden

* Orientering fra punkter drøftet i KommuneMED v/ Claes Hjort.
* MEDhåndbog, arbejdsgruppe v/ Claes Hjort.
* Orientering om proces for ansættelse af afdelingschef for Dagtilbud v/ Jytte Therkildsen.

*Konklusion:*

* Orientering fra punkter drøftet i KommuneMED

*KommuneMEDs årlige arbejdsmiljødrøftelse for 2015 er resulteret i 2 nedsatte arbejdsgrupper; en har fokus på forebyggelse på vold og trusler og den anden har fokus på arbejdsbetinget stress. Det blev aftalt i KommuneMED, at der arbejdes med vold og trusler i 1. halvår 2015 og arbejdsbetinget stress i 2. halvår 2015.*

*Arbejdsmiljøtovholderfunktionen; der foreligger nu en arbejdsbeskrivelse for tovholder for arbejdsmiljø.*

*Aflønning af arbejdsmiljørepræsentanter; Ledelsen har kigget nærmere på muligheden for aflønning af arbejdsmiljørepræsenter (AMR). Ledelsen har besluttet at indstille til Kommunalbestyrelsen, at det nuværende loft for tillidsrepræsentanter (TR) på 6.000 kr. årligt skal løftes og først når det er sket, kan man afsætte beløb på, da aflønning af AMR vil ske indenfor samme rammer som TR.*

*Tilpasning af LULS/PULS; der har været et ønske om, at der er større fokus på TR- og AMR arbejdet samt netværksarbejdet, hvorfor det vil blive indskrevet i de to koncepter.*

* MEDhåndbogen, arbejdsgruppe

*Den nye MEDhåndbog blev kort gennemgået. Udsendes til alle i MEDudvalget.*

* Proces for ansættelse af afdelingschef for Dagtilbud

*Profil/ansættelsesopslag m.v. er udarbejdet. Mercuri Urval er valgt som konsulentfirma. Ansøgningsfrist er den 12. januar.*

* Ny enhed for kriminalitetsforebyggende arbejde

*Der etableres en ny enhed. Der vil blive ansat en leder af den nye enhed og der vil ske en overflytning af medarbejdere fra afdelingen Skoler & Uddannelse og fra Gadeteam til den nye enhed. Lederstillingen vil blive opslået efter jul.*

* Budget 2016 (Økonomi)

*Budgetprocessen for 2016 er så småt begyndt med en administrativ besluttet besparelse på 50 mio. kr. Lederforum har været samlet for at udarbejde kommissorier til analyser på udvalgte områder. Analyserne skal være færdige inden udgangen af marts 2015 og indgå i det videre budgetarbejde.*

## Nyt fra afdelingerne (fast punkt)

Formålet med punktet er at orientere på strategisk niveau og en information som alle i OmrådeMED kan have gavn af.

*Konklusion:*

*Afdelingschef Ulla Kusk;*

* *Pr. 1. januar 2015 vil der ske en ny organisering af Hjemmeplejen. Charlotte Kaaber Sørensen vil derfor være formand for MEDudvalget i Hjemmeplejen.*
* *Der er blevet ansat en leder af Myndighedsenheden; Anne Arvel.*
* *Der er truffet beslutning i Kommunalbestyrelsen, at Albo Plejehjem udfases.*

*Afdelingschef Cecilie Engell;*

* *Kommunalbestyrelsen har truffet beslutning om, at Klub Vest lukker.*
* *Kommunalbestyrelsen har truffet beslutning om at ansætte 7 nye sagsbehandlere på børneområdet (opnormering af området).*

## Hvem gør, hvad til næste møde?

*Konklusion:*

*Arbejdsmiljøområdet – Carina*

*Arbejdstilsynet – Carina*

## Eventuelt

*Konklusion:*

## *Der blev afslutningsvis mindet om arrangementet den 10. april – Temamøde – Det gode Samarbejder mellem leder, TR og AMR.*